**DĖL ILGALAIKIO MATERIALIOJO VALSTYBĖS TURTO NURAŠYMO**

2022 m. gegužės 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ 12.2 papunkčiu, Turto valdymo ir ūkio departamento prie Lietuvos Respublikos vidaus reikalų ministerijos 2022 m. gegužės 17 d. raštu Nr. 8D-802 „Dėl sutikimo nurašyti turtą“, Rokiškio rajono savivaldybės administracijos direktoriaus 2022 m. balandžio 26 d. įsakymu Nr. AV-425 ,,Dėl valstybės kilnojamo turto pripažinimo netinkamu (negalimu) naudoti“, Rokiškio rajono savivaldybės taryba nusprendžia :

1. Likviduoti ir nurašyti valstybei nuosavybės teise priklausantį kilnojamąjį ilgalaikį turtą, perduotą Rokiškio rajono savivaldybei valdyti, naudoti ir disponuoti juo patikėjimo teise, pripažintą netinkamu (negalimu) naudoti dėl fizinio ir funkcinio nusidėvėjimo, sugedimo (priedas).
2. Skirti Rokiškio rajono savivaldybės administracijos Komunikacijos ir kultūros skyriaus vyriausiąjį informacinių technologijų specialistą Darių Bieliūną atsakingą už valstybės kilnojamojo ilgalaikio turto likvidavimą.
3. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt)

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL DĖL ILGALAIKIO MATERIALIOJO VALSTYBĖS TURTO NURAŠYMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Likviduoti ir nurašyti valstybei nuosavybės teise priklausantį, šiuo metu Rokiškio rajono savivaldybės patikėjimo teise valdomą ir pripažintą netinkamu, negalimu naudoti turtą.

**Teisinio reguliavimo nuostatos.**

Lietuvos Respublikos Vyriausybės 2001 m. spalio 19 d. nutarimas Nr. 1250 ,,Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas (toliau – Įstatymas).

**Sprendimo projekto esmė.**

### Rokiškio rajono savivaldybei Lietuvos Respublikos vyriausybės 2007 m. birželio 19 d. nutarimu Nr. 640 „Dėl valstybės turto perdavimo savivaldybėms ir valstybės įmonei „Infostruktūra“ (toliau – Nutarimas) buvo perduotas turtas, skirtas valstybinei (valstybės perduotai savivaldybėms) funkcijai atlikti. Turtas yra sugedęs, netinkamas naudoti dėl fizinio ir funkcinio nusidėvėjimo ir sugedimo, todėl Rokiškio rajono savivaldybės administracijos direktoriaus sprendimu yra pripažintas nereikalingu arba netinkamu (negalimu) naudoti. Siūlomo likviduoti ir nurašyti turto negalima panaudoti nė vienu iš Įstatymo 27 straipsnio 1 dalyje nurodytų būdų.

Turto valdymo ir ūkio departamento prie Lietuvos Respublikos vidaus reikalų ministerijos 2022 m. gegužės 17 d. raštu Nr. 8D-802 „Dėl sutikimo nurašyti turtą“ neprieštarauja, kad valstybei nuosavybės teise priklausantis ir šiuo metu savivaldybės patikėjimo teise valdomas ir pripažintas netinkamu naudoti, turtas būtų likviduotas ir nurašytas.

**Laukiami rezultatai.**

Bus likviduotas ir nurašytas valstybės kilnojamas ilgalaikis turtas, kuris yra sugedęs, netinkamas naudoti dėl fizinio ir funkcinio nusidėvėjimo ir sugedimo.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |